title: Vykonávacie nariadenie Komisie (EÚ) 2016/535 z 5. apríla 2016, ktorým sa mení príloha II k nariadeniu (EÚ) č. 206/2010, pokiaľ ide o položku týkajúcu sa Singapuru v zozname tretích krajín, území alebo ich častí, z ktorých sa povoľuje vstup čerstvého mäsa do Európskej únie (Text s významom pre EHP)

text:
                  6.4.2016

                  SK

                  Úradný vestník Európskej únie

                  L 89/8

            VYKONÁVACIE NARIADENIE KOMISIE (EÚ) 2016/535
      z 5. apríla 2016,
      ktorým sa mení príloha II k nariadeniu (EÚ) č. 206/2010, pokiaľ ide o položku týkajúcu sa Singapuru v zozname tretích krajín, území alebo ich častí, z ktorých sa povoľuje vstup čerstvého mäsa do Európskej únie
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na úvodnú vetu jej článku 8, článok 8 ods. 1 prvý pododsek, článok 8 odsek 4 a článok 9 odsek 4,
      so zreteľom na nariadenie Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (2), a najmä na jeho článok 11 ods. 1 a článok 16,
      so zreteľom na rozhodnutie Rady 97/132/ES zo 17. decembra 1996 o uzavretí dohody medzi Európskym spoločenstvom a Novým Zélandom o sanitárnych opatreniach pri obchode so živými zvieratami a živočíšnymi výrobkami (3), a najmä na jeho článok 4,
      keďže:

                  (1)

                  Smernicou 2002/99/ES sa okrem iného stanovujú požiadavky týkajúce sa zdravia zvierat pri vstupe produktov živočíšneho pôvodu určených na ľudskú spotrebu do Únie. V súlade s týmito požiadavkami sa vstup takýchto produktov do Únie môže povoliť len z tretích krajín, ktoré sú uvedené v zozname vypracovanom Komisiou.

                  (2)

                  V smernici 2002/99/ES sa takisto stanovuje, že možno stanoviť predpisy a osvedčovanie pre tranzit.

                  (3)

                  V dohode medzi Európskym spoločenstvom a Novým Zélandom o sanitárnych opatreniach pri obchode so živými zvieratami a živočíšnymi výrobkami, ktorá tvorí prílohu k rozhodnutiu 97/132/ES (ďalej len „dohoda“), sa stanovuje vytvorenie záruk na dovoz čerstvého mäsa z Nového Zélandu, ktoré sú rovnocenné zárukám stanoveným v práve Únie, najmä v smernici 2002/99/ES a nariadení Komisie (EÚ) č. 206/2010 (4). Takáto rovnocennosť bola stanovená pre čerstvé mäso, pokiaľ ide o zdravie zvierat a verejné zdravie, ako je stanovené v prílohe V k dohode.

                  (4)

                  V nariadení (EÚ) č. 206/2010 sa okrem iného stanovujú podmienky vstupu zásielok čerstvého mäsa do Únie. Na tento účel sa v časti 1 prílohy II k uvedenému nariadeniu stanovuje zoznam tretích krajín, území alebo ich častí, z ktorých môžu takéto zásielky vstupovať do Únie, a vzory veterinárnych osvedčení, ktoré majú sprevádzať takéto zásielky, pričom sa musia zohľadniť všetky osobitné podmienky alebo požadované dodatočné záruky.

                  (5)

                  Nový Zéland je uvedený v časti 1 prílohy II k nariadeniu (EÚ) č. 206/2010 ako krajina, z ktorej je povolené do Únie dovážať zásielky čerstvého mäsa domáceho hovädzieho dobytka, oviec a ošípaných, domácich nepárnokopytníkov, nedomestikovaných zvierat z farmových chovov a voľne žijúcich nedomestikovaných zvierat radu párnokopytníky a nedomestikovaných zvierat z farmových chovov a voľne žijúcich nedomestikovaných zvierat patriacich do čeľadí Suidae, Tayassuidae alebo Tapiridae.

                  (6)

                  Pri vstupe do Únie musia takéto zásielky sprevádzať vhodné vzory veterinárnych osvedčení stanovené v časti 2 prílohy II k nariadeniu (EÚ) č. 206/2010 bez toho, aby boli dotknuté osobitné požiadavky na osvedčovanie stanovené v dohodách Únie s tretími krajinami. Pokiaľ ide o zásielky z Nového Zélandu, takéto požiadavky sú stanovené v prílohe V k dohode a vzor veterinárneho osvedčenia je stanovený v prílohe I k vykonávaciemu rozhodnutiu Komisie (EÚ) 2015/1901 (5).

                  (7)

                  Nový Zéland sa snaží o rýchlejší spôsob prepravy zásielok čerstvého mäsa do Únie na účely efektívnejšieho využitia takéhoto mäsa, pričom sa zohľadňuje jeho skladovateľnosť. Nový Zéland má preto v pláne prepravovať takéto zásielky lietadlom do Singapuru, vyložiť ich z leteckého dopravného prostriedku s možnosťou dočasného uskladnenia v schválenej prevádzkarni na colnom území letiska v Singapure, opätovne ich v tej istej prevádzkarni naložiť a prepraviť ich cez územie Singapuru do prístavu odchodu, aby boli prevezené v kontajnerovom plavidle zo Singapuru do Únie.

                  (8)

                  Singapur preto požiadal o povolenie dovážať do Únie zásielky čerstvého mäsa s pôvodom na Novom Zélande, ktoré sú spôsobilé na vstup do Únie a určené pre Úniu, s cieľom umožniť vyloženie, uskladnenie, opätovné naloženie a tranzit takýchto zásielok cez územie Singapuru.

                  (9)

                  Pri odoslaní z Nového Zélandu musí takéto čerstvé mäso spĺňať osobitné požiadavky týkajúce sa verejného zdravia a zdravia zvierat pre vstup do Únie. Príslušný orgán Singapuru stanovil dovozné kontroly a postupy na zabezpečenie toho, že vykladanie, uskladnenie, opätovné nakladanie a tranzit cez Singapur nebude mať vplyv na ich dodržanie.

                  (10)

                  V marci 2015 Komisia vykonala v Singapure prieskumný audit, aby získala a posúdila informácie o kontrolách pri dovoze vykonávaných príslušnými orgánmi Singapuru a o colnom režime tranzit zavedenom v súvislosti s požadovaným povolením. Na základe výsledkov auditu dospela Komisia k záveru, že kontroly pri dovoze a colné režimy tranzit, ktoré zaviedli príslušné orgány Singapuru, ponúkajú uspokojivé záruky na zabezpečenie integrity a bezpečnosti zásielok čerstvého mäsa z Nového Zélandu, najmä pokiaľ ide o požiadavky na zdravie zvierat a verejné zdravie.

                  (11)

                  Na osvedčenie uvedených kontrol pri dovoze a colných režimov tranzit by mal príslušný orgán Singapuru vydať veterinárne osvedčenie, ktoré bude potrebné predložiť hraničnej inšpekčnej stanici vstupu do Únie. Na tento účel bol vypracovaný vzor veterinárneho osvedčenia „NZ-TRANSIT-SG“.

                  (12)

                  V dohode sa stanovujú osobitné pravidlá osvedčovania, kontroly na hraniciach a poplatky za inšpekcie pri dovoze z Nového Zélandu, ktoré platia aj pre zásielky v tranzite cez Singapur.

                  (13)

                  Dohoda umožňuje, aby sa osvedčenia pre novozélandské produkty vyvážané do Únie predkladali elektronicky pomocou integrovaného elektronického systému Únie zriadeného rozhodnutím Komisie 2003/24/ES (6) (ďalej len „TRACES“).

                  (14)

                  V záujme zabezpečenia súladu s požiadavkami elektronického osvedčovania pre Nový Zéland, stanovenými v prílohe VII k dohode a vo vykonávacom rozhodnutí (EÚ) 2015/1901, by sa mal v systéme TRACES stanoviť vzor veterinárneho osvedčenia „NZ-TRANSIT-SG“.

                  (15)

                  Po vstupe do Únie by k zásielkam mal byť priložený príslušný vzor veterinárneho osvedčenia, ktoré vydal príslušný orgán Nového Zélandu, ako aj vzor veterinárneho osvedčenia „NZ-TRANSIT-SG“, ktorý vydal príslušný orgán Singapuru v systéme TRACES v súlade s prílohou k tomuto nariadeniu.

                  (16)

                  Preto je vhodné zmeniť časť 1 prílohy II k nariadeniu (EÚ) č. 206/2010 s cieľom doplniť položku týkajúcu sa Singapuru do zoznamu tretích krajín, území alebo ich častí, z ktorých má byť povolený vstup zásielok čerstvého mäsa s pôvodom na Novom Zélande do Únie, ktoré sú určené pre Úniu a ktoré sa vykladajú, opätovne nakladajú v Singapure a prepravujú cez jeho územie s uskladnením alebo bez neho.

                  (17)

                  Okrem toho je vhodné zmeniť časť 2 prílohy II k nariadeniu (EÚ) č. 206/2010 doplnením vzoru veterinárneho osvedčenia „NZ-TRANSIT-SG“ medzi vzory veterinárnych osvedčení.

                  (18)

                  Časti 1 a 2 prílohy II k nariadeniu (EÚ) č. 206/2010 by sa preto mali zodpovedajúcim spôsobom zmeniť.

                  (19)

                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

            PRIJALA TOTO NARIADENIE:
      Článok 1
      Príloha II k nariadeniu (EÚ) č. 206/2010 sa mení v súlade s prílohou k tomuto nariadeniu.
      Článok 2
      Členské štáty môžu povoliť vstup komodít, na ktoré sa vzťahuje osvedčenie stanovené v bode 2) písm. b) prílohy k tomuto nariadeniu, len vtedy, ak toto osvedčenie vydané príslušným orgánom Singapuru a veterinárne osvedčenie vydané príslušným orgánom Nového Zélandu boli vydané po 26. apríli 2016.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 5. apríla 2016

               Za Komisiu

               predseda

            Jean-Claude JUNCKER

         (1)  Ú. v. ES L 18, 23.1.2003, s. 11.

         (2)  Ú. v. EÚ L 139, 30.4.2004, s. 206.

         (3)  Ú. v. ES L 57, 26.2.1997, s. 4.

         (4)  Nariadenie Komisie (EÚ) č. 206/2010 z 12. marca 2010, ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Európskej únie, a požiadavky na vydávanie veterinárnych osvedčení (Ú. v. EÚ L 73, 20.3.2010, s. 1).

         (5)  Vykonávacie rozhodnutie Komisie (EÚ) 2015/1901 z 20. októbra 2015, ktorým sa stanovujú pravidlá certifikácie a vzor zdravotného certifikátu pre dovoz zásielok živých zvierat a živočíšnych produktov z Nového Zélandu do Únie, a ktorým sa zrušuje rozhodnutie 2003/56/ES (Ú. v. EÚ L 277, 22.10.2015, s. 32).

         (6)  Rozhodnutie Komisie 2003/24/ES z 30. decembra 2002 o vývoji integrovaného počítačového veterinárneho systému (Ú. v. ES L 8, 14.1.2003, s. 44).

         PRÍLOHA
         Príloha II k nariadeniu (EÚ) č. 206/2010 sa mení takto:

                     1.

                     V časti 1 sa medzi položky týkajúce sa Ruska a El Salvádora vkladá táto položka týkajúca sa Singapuru:

                                 „SG – Singapur (*1)

                                 SG-0

                                 Celá krajina

                                 NZ-TRANZIT-SG (*2)

                     2.

                     Časť 2 sa mení takto:

                                 a)

                                 Do zoznamu vzorov veterinárnych osvedčení sa vkladá tento vzor „EQW“:

                                             „‚NZ-TRANSIT-SG‘

                                             Vzor veterinárneho osvedčenia na tranzit cez Singapur s vyložením, možným uskladnením a opätovným naložením čerstvého mäsa s pôvodom na Novom Zélande, pre ktoré má Nový Zéland povolenie na vstup do Únie, ktoré je spôsobilé na vstup do Únie a je pre Úniu určené.“

                                 b)

                                 Tento vzor veterinárneho osvedčenia sa vkladá za vzor veterinárneho osvedčenia EQW:„

                                 Text obrazu

                                    Vzor NZ-TRANSIT-SG
                                    KRAJINA:
                                    Veterinárne osvedčenie pre dovoz do EÚ
                                    Časť I: Údaje o odoslanej zásielke
                                    I.1. Odosielateľ
                                    Názov/meno
                                    Adresa
                                    Krajina
                                    Tel. č.
                                    I.2. Referenčné číslo osvedčenia
                                    I.2.a.
                                    I.3. Príslušný ústredný orgán
                                    I.4. Príslušný miestny orgán
                                    I.5. Príjemca
                                    Názov/meno
                                    Adresa
                                    Krajina
                                    Tel. č.
                                    I.6.
                                    I.7. Krajina pôvodu
                                    Kód ISO
                                    I.8. Región pôvodu
                                    Kód
                                    I.9. Krajina určenia
                                    Kód ISO
                                    I.10.
                                    Singapur
                                    SG
                                    I.11. Miesto pôvodu
                                    Meno Schvaľovacie číslo
                                    Adresa
                                    I.12.
                                    I.13. Miesto naloženia
                                    Adresa
                                    I.14. Dátum odchodu Čas odchodu
                                    I.15. Dopravný prostriedok
                                    lietadlo loď železničný vagón
                                    cestné vozidlo iný
                                    Identifikácia:
                                    Doklad:
                                    I.16. Vstupná hraničná inšpekčná stanica v EÚ
                                    I.17. Číslo(-a) CITES
                                    I.18. Opis komodity
                                    I.19. Kód komodity (kód HS)
                                    I.20. Počet/množstvo
                                    I.21. Teplota produktu
                                    teplota prostredia chladené mrazené
                                    I.22. Počet balení
                                    I.23. Číslo plomby/kontajnera
                                    I.24. Druh balenia
                                    I.25. Komodity sú osvedčené na:
                                    ľudskú spotrebu
                                    I.26.
                                    I.27. Na dovoz alebo príjem do EÚ
                                    I.28. Identifikácia komodity
                                    Druh (vedecký názov)
                                    Druh komodity
                                    Schvaľovacie číslo prevádzkarní
                                    Počet balení
                                    Čistá hmotnosť
                                    Bitúnok
                                    Rozrábkareň
                                    Chladiaci sklad

                                 Vzor NZ-TRANSIT-SG
                                 KRAJINA:
                                 Veterinárne osvedčenie pre dovoz do EÚ
                                 Časť I: Údaje o odoslanej zásielke
                                 I.1. Odosielateľ
                                 Názov/meno
                                 Adresa
                                 Krajina
                                 Tel. č.
                                 I.2. Referenčné číslo osvedčenia
                                 I.2.a.
                                 I.3. Príslušný ústredný orgán
                                 I.4. Príslušný miestny orgán
                                 I.5. Príjemca
                                 Názov/meno
                                 Adresa
                                 Krajina
                                 Tel. č.
                                 I.6.
                                 I.7. Krajina pôvodu
                                 Kód ISO
                                 I.8. Región pôvodu
                                 Kód
                                 I.9. Krajina určenia
                                 Kód ISO
                                 I.10.
                                 Singapur
                                 SG
                                 I.11. Miesto pôvodu
                                 Meno Schvaľovacie číslo
                                 Adresa
                                 I.12.
                                 I.13. Miesto naloženia
                                 Adresa
                                 I.14. Dátum odchodu Čas odchodu
                                 I.15. Dopravný prostriedok
                                 lietadlo loď železničný vagón
                                 cestné vozidlo iný
                                 Identifikácia:
                                 Doklad:
                                 I.16. Vstupná hraničná inšpekčná stanica v EÚ
                                 I.17. Číslo(-a) CITES
                                 I.18. Opis komodity
                                 I.19. Kód komodity (kód HS)
                                 I.20. Počet/množstvo
                                 I.21. Teplota produktu
                                 teplota prostredia chladené mrazené
                                 I.22. Počet balení
                                 I.23. Číslo plomby/kontajnera
                                 I.24. Druh balenia
                                 I.25. Komodity sú osvedčené na:
                                 ľudskú spotrebu
                                 I.26.
                                 I.27. Na dovoz alebo príjem do EÚ
                                 I.28. Identifikácia komodity
                                 Druh (vedecký názov)
                                 Druh komodity
                                 Schvaľovacie číslo prevádzkarní
                                 Počet balení
                                 Čistá hmotnosť
                                 Bitúnok
                                 Rozrábkareň
                                 Chladiaci sklad

                                 Text obrazu

                                    KRAJINA
                                    Vzor NZ-TRANSIT-SG
                                    II. Zdravotné informácie
                                    II.a. Referenčné číslo osvedčenia
                                    II.b.
                                    II.1 Potvrdenie o zdravotnom stave zvierat
                                    Ja, dolupodpísaný úradný veterinárny lekár, týmto potvrdzujem, že čerstvé mäso opísané v časti I:
                                    II.1.1 pochádza z Nového Zélandu a môže vstupovať do Únie, ako sa stanovuje v časti 1 prílohy II k nariadeniu (EÚ) č. 206/2010, a
                                    II.1.2 je určené pre Úniu a sprevádza ho veterinárne osvedčenie vyhotovené v súlade so vzorom stanoveným v prílohe I k vykonávaciemu rozhodnutiu Komisie (EÚ) 2015/1901 (1), ktoré vydal príslušný orgán Nového Zélandu s referenčným číslom osvedčenia , a
                                    II.1.3 počas tranzitu bolo vyložené, uskladnené, opätovne naložené a prepravované v súlade s príslušnými požiadavkami oddielov I a V prílohy II k nariadeniu (ES) č. 853/2004 a
                                    II.1.4 počas všetkých štádií tranzitu bolo držané oddelene od živočíšnych produktov, ktoré nie sú spôsobilé na dovoz do Únie, a
                                    II.1.5 je spôsobilé na dovoz do Únie.
                                    II.2 Potvrdenie o tranzite
                                    Ja, dolupodpísaný úradný veterinárny lekár, týmto potvrdzujem, že zásielka čerstvého mäsa opísaného v časti I:
                                    II.2.1 prišla na colné územie letiska v Singapure v kartónoch s minimálne jednou plombou znemožňujúcou nedovolenú manipuláciu aplikovanou na vonkajšom obale každého kartónu takým spôsobom, aby kartóny nebolo možné otvoriť bez poškodenia alebo zničenia aspoň jednej plomby, a
                                    II.2.2 okamžite po vyložení z lietadla prešla dokladovou kontrolou a kontrolou totožnosti a v prípade potreby fyzickou kontrolou (2), ktorú vykonal príslušný orgán Singapuru, a
                                    II.2.3 bola uskladnená v schválenej prevádzkarni na colnom území Singapuru (3) a
                                    II.2.4 bola preložená do chladiaceho kontajneru v schválenej prevádzkarni na colnom území Singapuru pod dohľadom príslušného orgánu Singapuru a
                                    chladiaci kontajner bol:
                                    II.2.5 zapečatený colným orgánom Singapuru na účely prepravy zo schválenej prevádzkarne do námorného prístavu Singapuru a
                                    II.2.6 zapečatený colným orgánom Singapuru na účely prepravy zo schválenej prevádzkarne až do príchodu do prvej hraničnej inšpekčnej stanice Únie.
                                    Poznámky
                                    Toto osvedčenie je určené pre nasledujúce komodity čerstvého mäsa s pôvodom na Novom Zélande, pre ktoré má Nový Zéland povolenie na vstup do Únie, ktoré sprevádza vhodný vzor veterinárneho osvedčenia vydaného príslušným orgánom Nového Zélandu, ktoré je určené pre Úniu a ktoré sa vykladá a opätovne nakladá v Singapure a prepravuje cez jeho územie s uskladnením alebo bez neho:
                                    — čerstvé mäso vrátane mletého mäsa:
                                    1. z domáceho hovädzieho dobytka (vrátane druhov Bubalus a Bison a ich krížencov);
                                    2. z domácich oviec (Ovis aries) alebo domácich kôz (Capra hircus);
                                    3. z domácich ošípaných (Sus scrofa);
                                    4. z domácich nepárnokopytníkov (Equus caballus, Equus asinus a ich krížencov);
                                    Časť II: Osvedčenie

                                 KRAJINA
                                 Vzor NZ-TRANSIT-SG
                                 II. Zdravotné informácie
                                 II.a. Referenčné číslo osvedčenia
                                 II.b.
                                 II.1 Potvrdenie o zdravotnom stave zvierat
                                 Ja, dolupodpísaný úradný veterinárny lekár, týmto potvrdzujem, že čerstvé mäso opísané v časti I:
                                 II.1.1 pochádza z Nového Zélandu a môže vstupovať do Únie, ako sa stanovuje v časti 1 prílohy II k nariadeniu (EÚ) č. 206/2010, a
                                 II.1.2 je určené pre Úniu a sprevádza ho veterinárne osvedčenie vyhotovené v súlade so vzorom stanoveným v prílohe I k vykonávaciemu rozhodnutiu Komisie (EÚ) 2015/1901 (1), ktoré vydal príslušný orgán Nového Zélandu s referenčným číslom osvedčenia , a
                                 II.1.3 počas tranzitu bolo vyložené, uskladnené, opätovne naložené a prepravované v súlade s príslušnými požiadavkami oddielov I a V prílohy II k nariadeniu (ES) č. 853/2004 a
                                 II.1.4 počas všetkých štádií tranzitu bolo držané oddelene od živočíšnych produktov, ktoré nie sú spôsobilé na dovoz do Únie, a
                                 II.1.5 je spôsobilé na dovoz do Únie.
                                 II.2 Potvrdenie o tranzite
                                 Ja, dolupodpísaný úradný veterinárny lekár, týmto potvrdzujem, že zásielka čerstvého mäsa opísaného v časti I:
                                 II.2.1 prišla na colné územie letiska v Singapure v kartónoch s minimálne jednou plombou znemožňujúcou nedovolenú manipuláciu aplikovanou na vonkajšom obale každého kartónu takým spôsobom, aby kartóny nebolo možné otvoriť bez poškodenia alebo zničenia aspoň jednej plomby, a
                                 II.2.2 okamžite po vyložení z lietadla prešla dokladovou kontrolou a kontrolou totožnosti a v prípade potreby fyzickou kontrolou (2), ktorú vykonal príslušný orgán Singapuru, a
                                 II.2.3 bola uskladnená v schválenej prevádzkarni na colnom území Singapuru (3) a
                                 II.2.4 bola preložená do chladiaceho kontajneru v schválenej prevádzkarni na colnom území Singapuru pod dohľadom príslušného orgánu Singapuru a
                                 chladiaci kontajner bol:
                                 II.2.5 zapečatený colným orgánom Singapuru na účely prepravy zo schválenej prevádzkarne do námorného prístavu Singapuru a
                                 II.2.6 zapečatený colným orgánom Singapuru na účely prepravy zo schválenej prevádzkarne až do príchodu do prvej hraničnej inšpekčnej stanice Únie.
                                 Poznámky
                                 Toto osvedčenie je určené pre nasledujúce komodity čerstvého mäsa s pôvodom na Novom Zélande, pre ktoré má Nový Zéland povolenie na vstup do Únie, ktoré sprevádza vhodný vzor veterinárneho osvedčenia vydaného príslušným orgánom Nového Zélandu, ktoré je určené pre Úniu a ktoré sa vykladá a opätovne nakladá v Singapure a prepravuje cez jeho územie s uskladnením alebo bez neho:
                                 — čerstvé mäso vrátane mletého mäsa:
                                 1. z domáceho hovädzieho dobytka (vrátane druhov Bubalus a Bison a ich krížencov);
                                 2. z domácich oviec (Ovis aries) alebo domácich kôz (Capra hircus);
                                 3. z domácich ošípaných (Sus scrofa);
                                 4. z domácich nepárnokopytníkov (Equus caballus, Equus asinus a ich krížencov);
                                 Časť II: Osvedčenie

                                 Text obrazu

                                    KRAJINA
                                    Vzor NZ-TRANSIT-SG
                                    II. Zdravotné informácie
                                    II.a. Referenčné číslo osvedčenia
                                    II.b.
                                    — z čerstvého mäsa okrem vnútorností a mletého mäsa:
                                    5. z nedomestikovaných zvierat z farmových chovov radu párnokopytníky [okrem hovädzieho dobytka (vrátane druhov Bison a Bubalus a ich krížencov), Ovis aries, Capra hircus, Suidae a Tayassuidae] a čeľadí Rhinocerotidae a Elephantidae;
                                    6. z voľne žijúcich nedomestikovaných zvierat radu párnokopytníky [okrem hovädzieho dobytka (vrátane druhov Bison a Bubalus a ich krížencov), Ovis aries, Capra hircus, Suidae a Tayassuidae] a čeľadí Rhinocerotidae a Elephantidae;
                                    7. z nedomestikovaných zvierat z farmových chovov patriacich do čeľadí Suidae, Tayassuidae alebo Tapiridae;
                                    8. z voľne žijúcich nedomestikovaných zvierat patriacich do čeľadí Suidae, Tayassuidae alebo Tapiridae.
                                    Čerstvé mäso sú všetky časti zvieraťa, či už čerstvé, chladené alebo zmrazené, vhodné na ľudskú spotrebu.
                                    Časť I:
                                    — Kolónka I.7: Krajina pôvodu je krajina odoslania: Singapur
                                    — Kolónka I.11: Miesto pôvodu: názov, adresa a schvaľovacie číslo odosielajúcej prevádzkarne v Singapure.
                                    — Kolónka I.15: Uvádza sa registračné číslo (železničné vagóny alebo kontajnery a nákladné autá), číslo letu (lietadlo) alebo názov (loď). V prípade vyloženia a opätovného naloženia musí odosielateľ informovať vstupnú hraničnú inšpekčnú stanicu Únie.
                                    — Kolónka I.19: Použite vhodný kód HS: 02.01, 02.02, 02.03, 02.04, 02.05, 02.06, 02.08.90, 02.09, 05.04 or 15.02.
                                    — Kolónka I.20: Uveďte celkovú hrubú hmotnosť a celkovú čistú hmotnosť.
                                    — Kolónka I.23: Pri kontajneroch: Číslo kontajnera a číslo plomby, ktoré aplikuje príslušný orgán Singapuru po opätovnom naložení.
                                    — Kolónka I.28: Povaha komodity: uveďte „celé jatočné telo“, „polovica jatočného tela“, „štvrťky jatočného tela“, „diely“ alebo „mleté mäso“. Schvaľovacie číslo: Uveďte schválené prevádzkarne na Novom Zélande.
                                    Časť II:
                                    (1) V prípade zásielok čerstvého mäsa, pre ktoré bola stanovená rovnocennosť v zmysle dohody medzi Európskym spoločenstvom a Novým Zélandom (rozhodnutie Rady 97/132/ES) je príslušný vzor veterinárneho osvedčenia stanovený v prílohe 1 k vykonávaciemu rozhodnutiu Komisie (EÚ) 2015/1901 z 20. októbra 2015, ktorým sa stanovujú pravidlá certifikácie a vzor zdravotného certifikátu pre dovoz zásielok živých zvierat a živočíšnych produktov z Nového Zélandu do Únie a ktorým sa zrušuje rozhodnutie 2003/56/ES.
                                    (2) Vo výnimočných prípadoch, ktoré môžu predstavovať ohrozenie verejného zdravia alebo zdravia zvierat, alebo v prípade, že existuje podozrenie z nezrovnalostí, sa musia vykonať fyzické kontroly.
                                    (3) Prečiarknite, ak bola zásielka opätovne naložená bez uskladnenia.
                                    Úradný veterinárny lekár
                                    Meno (veľkými písmenami): Kvalifikácia a titul:
                                    Dátum: Podpis:
                                    Pečiatka:

                                 KRAJINA
                                 Vzor NZ-TRANSIT-SG
                                 II. Zdravotné informácie
                                 II.a. Referenčné číslo osvedčenia
                                 II.b.
                                 — z čerstvého mäsa okrem vnútorností a mletého mäsa:
                                 5. z nedomestikovaných zvierat z farmových chovov radu párnokopytníky [okrem hovädzieho dobytka (vrátane druhov Bison a Bubalus a ich krížencov), Ovis aries, Capra hircus, Suidae a Tayassuidae] a čeľadí Rhinocerotidae a Elephantidae;
                                 6. z voľne žijúcich nedomestikovaných zvierat radu párnokopytníky [okrem hovädzieho dobytka (vrátane druhov Bison a Bubalus a ich krížencov), Ovis aries, Capra hircus, Suidae a Tayassuidae] a čeľadí Rhinocerotidae a Elephantidae;
                                 7. z nedomestikovaných zvierat z farmových chovov patriacich do čeľadí Suidae, Tayassuidae alebo Tapiridae;
                                 8. z voľne žijúcich nedomestikovaných zvierat patriacich do čeľadí Suidae, Tayassuidae alebo Tapiridae.
                                 Čerstvé mäso sú všetky časti zvieraťa, či už čerstvé, chladené alebo zmrazené, vhodné na ľudskú spotrebu.
                                 Časť I:
                                 — Kolónka I.7: Krajina pôvodu je krajina odoslania: Singapur
                                 — Kolónka I.11: Miesto pôvodu: názov, adresa a schvaľovacie číslo odosielajúcej prevádzkarne v Singapure.
                                 — Kolónka I.15: Uvádza sa registračné číslo (železničné vagóny alebo kontajnery a nákladné autá), číslo letu (lietadlo) alebo názov (loď). V prípade vyloženia a opätovného naloženia musí odosielateľ informovať vstupnú hraničnú inšpekčnú stanicu Únie.
                                 — Kolónka I.19: Použite vhodný kód HS: 02.01, 02.02, 02.03, 02.04, 02.05, 02.06, 02.08.90, 02.09, 05.04 or 15.02.
                                 — Kolónka I.20: Uveďte celkovú hrubú hmotnosť a celkovú čistú hmotnosť.
                                 — Kolónka I.23: Pri kontajneroch: Číslo kontajnera a číslo plomby, ktoré aplikuje príslušný orgán Singapuru po opätovnom naložení.
                                 — Kolónka I.28: Povaha komodity: uveďte „celé jatočné telo“, „polovica jatočného tela“, „štvrťky jatočného tela“, „diely“ alebo „mleté mäso“. Schvaľovacie číslo: Uveďte schválené prevádzkarne na Novom Zélande.
                                 Časť II:
                                 (1) V prípade zásielok čerstvého mäsa, pre ktoré bola stanovená rovnocennosť v zmysle dohody medzi Európskym spoločenstvom a Novým Zélandom (rozhodnutie Rady 97/132/ES) je príslušný vzor veterinárneho osvedčenia stanovený v prílohe 1 k vykonávaciemu rozhodnutiu Komisie (EÚ) 2015/1901 z 20. októbra 2015, ktorým sa stanovujú pravidlá certifikácie a vzor zdravotného certifikátu pre dovoz zásielok živých zvierat a živočíšnych produktov z Nového Zélandu do Únie a ktorým sa zrušuje rozhodnutie 2003/56/ES.
                                 (2) Vo výnimočných prípadoch, ktoré môžu predstavovať ohrozenie verejného zdravia alebo zdravia zvierat, alebo v prípade, že existuje podozrenie z nezrovnalostí, sa musia vykonať fyzické kontroly.
                                 (3) Prečiarknite, ak bola zásielka opätovne naložená bez uskladnenia.
                                 Úradný veterinárny lekár
                                 Meno (veľkými písmenami): Kvalifikácia a titul:
                                 Dátum: Podpis:
                                 Pečiatka:“

            (*1)  Len pre čerstvé mäso s pôvodom na Novom Zélande, pre ktoré má Nový Zéland povolenie na vstup do Únie, ku ktorému je priložený príslušný vzor veterinárneho osvedčenia vydaného príslušným orgánom Nového Zélandu, ktoré je určené pre Úniu a ktoré sa vykladá s následným uskladnením alebo bez neho a opätovne nakladá v schválenej prevádzkarni počas tranzitu cez územie Singapuru.

            (*2)  Pri vstupe do Únie by zásielky mali byť sprevádzané týmto vzorom veterinárneho osvedčenia, ktoré v systéme TRACES vydal príslušný orgán Singapuru, a príslušným vzorom veterinárneho osvedčenia pre dovoz čerstvého mäsa, ktoré vydal príslušný orgán Nového Zélandu a ktoré príslušný orgán Singapuru môže pripojiť v systéme TRACES.“


title: Vykonávacie nariadenie Komisie (EÚ) č. 749/2013 z  2. augusta 2013 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               3.8.2013

               SK

               Úradný vestník Európskej únie

               L 209/12

         VYKONÁVACIE NARIADENIE KOMISIE (EÚ) č. 749/2013
   z 2. augusta 2013,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. augusta 2013

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0709 93 10

                  TR

                  118,5

                  ZZ

                  118,5

                  0805 50 10

                  AR

                  86,5

                  BO

                  73,4

                  CL

                  73,3

                  TR

                  71,0

                  UY

                  86,3

                  ZA

                  90,8

                  ZZ

                  80,2

                  0806 10 10

                  CL

                  140,3

                  EG

                  185,9

                  MA

                  180,7

                  TR

                  178,1

                  ZZ

                  171,3

                  0808 10 80

                  AR

                  151,0

                  BR

                  85,6

                  CL

                  132,0

                  CN

                  71,5

                  NZ

                  125,9

                  US

                  149,4

                  ZA

                  118,2

                  ZZ

                  119,1

                  0808 30 90

                  AR

                  129,1

                  CL

                  138,2

                  NZ

                  148,9

                  TR

                  158,9

                  ZA

                  107,4

                  ZZ

                  136,5

                  0809 29 00

                  CA

                  303,6

                  TR

                  323,7

                  ZZ

                  313,7

                  0809 30

                  TR

                  149,4

                  ZZ

                  149,4

                  0809 40 05

                  BA

                  50,3

                  XS

                  60,5

                  ZZ

                  55,4

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2016/533 z 31. marca 2016, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku

text:
                  6.4.2016

                  SK

                  Úradný vestník Európskej únie

                  L 89/4

            VYKONÁVACIE NARIADENIE KOMISIE (EÚ) 2016/533
      z 31. marca 2016,
      ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
      keďže:

                  (1)

                  Nariadením (EHS) č. 2658/87 sa stanovila nomenklatúra tovaru (ďalej len „kombinovaná nomenklatúra“), ktorá je uvedená v prílohe I k uvedenému nariadeniu.

                  (2)

                  V záujme právnej istoty je potrebné objasniť stanovenie obsahu bielkovín v nápojoch na základe sóje zatriedených do podpoložiek 2202 90 11 a 2202 90 15 kombinovanej nomenklatúry.

                  (3)

                  Na stanovenie obsahu dusíkatých látok by sa mala používať Kjeldahlova metóda stanovená v nariadení Komisie (ES) č. 152/2009 (2). Kjeldahlova metóda je z dôvodu svojej univerzálnosti, presnosti a reprodukovateľnosti medzinárodne uznávanou metódou na určenie obsahu bielkovín v potravinách. Konverzný faktor na stanovenie obsahu bielkovín na základe celkového obsahu dusíka závisí od typu bielkovín prítomných vo vzorke. S ohľadom na to, že v tomto prípade treba stanoviť obsah sójových bielkovín, mal by sa použiť konverzný faktor 6,25.

                  (4)

                  V druhej časti v 22. kapitole kombinovanej nomenklatúry by sa preto mala doplniť nová doplnková poznámka s cieľom zabezpečiť jednotnú interpretáciu kombinovanej nomenklatúry v celej Únii.

                  (5)

                  Nariadenie (EHS) č. 2658/87 by sa preto malo zodpovedajúcim spôsobom zmeniť.

                  (6)

                  Opatrenia stanovené v tomto nariadení sú v súlade so stanoviskom Výboru pre colný kódex,

            PRIJALA TOTO NARIADENIE:
      Článok 1
      V druhej časti v 22. kapitole kombinovanej nomenklatúry uvedenej v prílohe I k nariadeniu (EHS) č. 2658/87 sa dopĺňa táto doplnková poznámka 13:

                     „13.

                     Na účely podpoložiek 2202 90 11 a 2202 90 15 sa obsah bielkovín stanoví vynásobením celkového obsahu dusíka, vypočítaného pomocou metódy stanovenej v časti C bodoch 2 až 8 prílohy III k nariadeniu Komisie (ES) č. 152/2009 (*), faktorom 6,25.

      Článok 2
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 31. marca 2016

               Za Komisiu

               v mene predsedu

            Stephen QUEST

               generálny riaditeľ pre dane a colnú úniu

         (1)  Ú. v. ES L 256, 7.9.1987, s. 1.

         (2)  Nariadenie Komisie (ES) č. 152/2009 z 27. januára 2009, ktorým sa stanovujú metódy odberu vzoriek a analýzy na účely úradných kontrol krmív (Ú. v. EÚ L 54, 26.2.2009, s. 1).


title: Vykonávacie nariadenie Komisie (EÚ) č. 1055/2012 z  9. novembra 2012 , ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku

text:
               13.11.2012

               SK

               Úradný vestník Európskej únie

               L 313/8

         VYKONÁVACIE NARIADENIE KOMISIE (EÚ) č. 1055/2012
   z 9. novembra 2012,
   ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               Nariadením (EHS) č. 2658/87 sa stanovila nomenklatúra tovaru, ďalej označovaná ako „kombinovaná nomenklatúra“, ktorá je uvedená v prílohe I k uvedenému nariadeniu.

               (2)

               V záujme právnej istoty je nevyhnutné objasniť rozsah pôsobnosti kapitoly 20 kombinovanej nomenklatúry tak, aby zahŕňala morské riasy a ostatné riasy, ktoré sú pripravené alebo konzervované spôsobmi, ako napr. varenie, praženie, ochucovanie a pridávanie cukru, a teda sa na ne nevzťahuje položka 1212 („morské riasy a ostatné riasy, čerstvé, chladené, mrazené alebo sušené, tiež mleté“). Morské riasy a ostatné riasy sa v zmysle kombinovanej nomenklatúry považujú za „ostatné rastliny“.

               (3)

               Preto by sa do kapitoly 20 kombinovanej nomenklatúry mala vložiť nová doplnková poznámka s cieľom zabezpečiť jednotný výklad na celom území Únie.

               (4)

               Nariadenie (EHS) č. 2658/87 by sa preto malo zodpovedajúcim spôsobom zmeniť a doplniť.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Do kapitoly 20 kombinovanej nomenklatúry uvedenej v prílohe I k nariadeniu (EHS) č. 2658/87 sa vkladá táto doplnková poznámka 9:

                  „9.

                  „Morské riasy a ostatné riasy pripravené alebo konzervované spôsobmi, ktoré nie sú stanovené v kapitole 12, ako napr. varenie, praženie, ochucovanie alebo pridávanie cukru, patria do kapitoly 20 ako prípravky z ostatných častí rastlín. Morské riasy a ostatné riasy, čerstvé, chladené, mrazené alebo sušené, tiež mleté, sa majú zatriediť do položky 1212.“

   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. novembra 2012

            Za Komisiu v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.


title: Vykonávacie nariadenie Komisie (EÚ) č. 196/2014 z  28. februára 2014 , ktorým sa stanovujú dovozné clá v sektore obilnín uplatniteľné od 1. marca 2014

text:
               1.3.2014

               SK

               Úradný vestník Európskej únie

               L 61/3

      VYKONÁVACIE NARIADENIE KOMISIE (EÚ) č. 196/2014
   z 28. februára 2014,
   ktorým sa stanovujú dovozné clá v sektore obilnín uplatniteľné od 1. marca 2014
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (EÚ) č. 642/2010 z 20. júla 2010 o pravidlách na uplatňovanie nariadenia Rady (ES) č. 1234/2007, pokiaľ ide o dovozné clá pre sektor obilnín (2), a najmä na jeho článok 2 ods. 1,
   keďže:

               (1)

               V článku 136 ods. 1 nariadenia (ES) č. 1234/2007 sa ustanovuje, že dovozné clá na produkty patriace pod číselné znaky KN 1001 19 00, 1001 11 00, ex 1001 91 20 (pšenica mäkká, na siatie), ex 1001 99 00 (pšenica mäkká vysokej kvality, iná ako na siatie), 1002 10 00, 1002 90 00, 1005 10 90, 1005 90 00, 1007 10 90 a 1007 90 00 sú rovnaké ako intervenčná cena platná pre tieto produkty pri dovoze, zvýšená o 55 % a znížená o dovoznú cenu cif uplatniteľnú na príslušnú zásielku. Toto clo však nesmie prekročiť colnú sadzbu uvedenú v Spoločnom colnom sadzobníku.

               (2)

               V článku 136 ods. 2 nariadenia (ES) č. 1234/2007 sa ustanovuje, že na účely výpočtu dovozného cla uvedeného v odseku 1 uvedeného článku sa pre predmetné produkty pravidelne stanovujú reprezentatívne dovozné ceny cif.

               (3)

               V súlade s článkom 2 ods. 2 nariadenia (ES) č. 642/2010 sa na výpočet dovozného cla na produkty patriace pod číselné znaky KN 1001 19 00, 1001 11 00, ex 1001 91 20 (pšenica mäkká, na siatie), ex 1001 99 00 (pšenica mäkká vysokej kvality, iná ako na siatie), 1002 10 00, 1002 90 00, 1005 10 90, 1005 90 00, 1007 10 90 a 1007 90 00 použije reprezentatívna dovozná cena cif, ktorá sa denne stanovuje podľa metódy ustanovenej v článku 5 uvedeného nariadenia.

               (4)

               Na obdobie od 1. marca 2014 by sa mali stanoviť dovozné clá, ktoré sa budú uplatňovať, až kým nezačnú platiť novostanovené clá.

               (5)

               Keďže je potrebné zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, je vhodné, aby toto opatrenie nadobudlo účinnosť dňom jeho uverejnenia,

         PRIJALA TOTO NARIADENIE:
   Článok 1
   Od 1. marca 2014 sú dovozné clá v sektore obilnín uvedené v článku 136 ods. 1 nariadenia (ES) č. 1234/2007 stanovené v prílohe I k tomuto nariadeniu na základe podkladov uvedených v prílohe II.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. februára 2014

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 187, 21.7.2010, s. 5.

      PRÍLOHA I

         Dovozné clá na produkty uvedené v článku 136 ods. 1 nariadenia (ES) č. 1234/2007, uplatniteľné od 1. marca 2014

                  Číselný znak KN

                  Opis tovaru

                  Dovozné clo (1)

                  (EUR/t)

                  1001 19 00
                  1001 11 00

                     PŠENICA (obyčajná) tvrdá vysokej kvality

                  0,00

                  strednej kvality

                  0,00

                  nízkej kvality

                  0,00

                  ex 1001 91 20

                     PŠENICA mäkká, na siatie

                  0,00

                  ex 1001 99 00

                     PŠENICA mäkká vysokej kvality, iná ako na siatie

                  0,00

                  1002 10 00
                  1002 90 00

                     RAŽ

                  0,00

                  1005 10 90

                     KUKURICA na siatie, iná ako hybrid

                  0,00

                  1005 90 00

                     KUKURICA iná ako na siatie (2)

                  0,00

                  1007 10 90
                  1007 90 00

                     CIROK, zrná, iné ako hybrid na siatie

                  0,00

         (1)  Dovozca môže v súlade s článkom 2 ods. 4 nariadenia (EÚ) č. 642/2010 využiť zníženie cla o:

                  —

                  3 EUR/t, ak sa vykladací prístav nachádza v Stredozemnom mori (za Gibraltárskym prielivom) alebo v Čiernom mori a ak tovar prichádza do Únie cez Atlantický oceán alebo cez Suezský prieplav,

                  —

                  2 EUR/t, ak sa vykladací prístav nachádza v Dánsku, v Estónsku, v Írsku, v Lotyšsku, v Litve, v Poľsku, vo Fínsku, vo Švédsku, v Spojenom kráľovstve alebo v atlantických prístavoch na Iberskom polostrove a ak tovar prichádza do Únie cez Atlantický oceán.

         (2)  Dovozca môže využiť paušálnu zľavu 24 EUR/t, ak sú splnené podmienky stanovené v článku 3 nariadenia (EÚ) č. 642/2010.

      PRÍLOHA II

         Podklady na výpočet ciel stanovených v prílohe I

      14.2.2014-27.2.2014

                  1.

                  Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                              (EUR/t)

                              Obyčajná pšenica (1)

                              Kukurica

                              Pšenica tvrdá vysokej kvality

                              Pšenica tvrdá strednej kvality (2)

                              Pšenica tvrdá nízkej kvality (3)

                              Burza

                              Minnéapolis

                              Chicago

                              —

                              —

                              —

                              Kvotácia

                              193,60

                              129,54

                              —

                              —

                              —

                              Cena FOB USA

                              —

                              —

                              263,71

                              253,71

                              233,71

                              Prémia – Záliv

                              115,99

                              27,43

                              —

                              —

                              —

                              Prémia – Veľké jazerá

                              —

                              —

                              —

                              —

                              —

                  2.

                  Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                              Náklady na prepravu: Mexický záliv – Rotterdam:

                              16,15 EUR/t

                              Náklady na prepravu: Veľké jazerá – Rotterdam:

                              — EUR/t

         (1)  Pozitívna prémia 14 EUR/t zahrnutá [článok 5 ods. 3 nariadenia (EÚ) č. 642/2010].

         (2)  Negatívna prémia 10 EUR/t [článok 5 ods. 3 nariadenia (EÚ) č. 642/2010].

         (3)  Negatívna prémia 30 EUR/t [článok 5 ods. 3 nariadenia (EÚ) č. 642/2010].


title: Vykonávacie nariadenie Komisie (EÚ) 2016/390 zo 17. marca 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               18.3.2016

               SK

               Úradný vestník Európskej únie

               L 73/81

         VYKONÁVACIE NARIADENIE KOMISIE (EÚ) 2016/390
   zo 17. marca 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. marca 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  IL

                  103,5

                  MA

                  95,4

                  TN

                  107,9

                  TR

                  108,3

                  ZZ

                  103,8

                  0707 00 05

                  MA

                  83,4

                  TR

                  145,9

                  ZZ

                  114,7

                  0709 93 10

                  MA

                  57,2

                  TR

                  160,0

                  ZZ

                  108,6

                  0805 10 20

                  EG

                  45,6

                  IL

                  72,9

                  MA

                  54,7

                  TN

                  55,8

                  TR

                  64,6

                  ZZ

                  58,7

                  0805 50 10

                  MA

                  141,2

                  TR

                  82,8

                  ZZ

                  112,0

                  0808 10 80

                  BR

                  88,6

                  US

                  152,5

                  ZZ

                  120,6

                  0808 30 90

                  AR

                  118,4

                  CL

                  179,3

                  CN

                  72,0

                  TR

                  153,6

                  ZA

                  109,2

                  ZZ

                  126,5

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 1265/2012 zo 17. decembra 2012 , ktorým sa mení a dopĺňa vykonávacie nariadenie (EÚ) č. 837/2012, pokiaľ ide o minimálnu aktivitu prípravku zo 6-fytázy produkovanej Aspergillus oryzae (DSM 22594) ako kŕmnej doplnkovej látky pre hydinu, odstavčatá, ošípané vo výkrme a prasnice (držiteľ povolenia DSM Nutritional Products)  Text s významom pre EHP

text:
               22.12.2012

               SK

               Úradný vestník Európskej únie

               L 356/61

         VYKONÁVACIE NARIADENIE KOMISIE (EÚ) č. 1265/2012
   zo 17. decembra 2012,
   ktorým sa mení a dopĺňa vykonávacie nariadenie (EÚ) č. 837/2012, pokiaľ ide o minimálnu aktivitu prípravku zo 6-fytázy produkovanej Aspergillus oryzae (DSM 22594) ako kŕmnej doplnkovej látky pre hydinu, odstavčatá, ošípané vo výkrme a prasnice (držiteľ povolenia DSM Nutritional Products)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:

               (1)

               Prípravok zo 6-fytázy (EC 3.1.3.26) produkovanej Aspergillus oryzae (DSM 22594), patriaci do kategórie doplnkových látok „zootechnické doplnkové látky“, bol povolený na desať rokov ako kŕmna doplnková látka na používanie pre hydinu, odstavčatá, ošípané vo výkrme a prasnice, a to vykonávacím nariadením Komisie (EÚ) č. 837/2012 (2).

               (2)

               V súlade s článkom 13 ods. 3 nariadenia (ES) č. 1831/2003 navrhol držiteľ povolenia zmenu podmienok povolenia pre príslušný prípravok doplnením nového zloženia prípravku v pevnom stave s minimálnou aktivitou 10 000 FYT/kg. K žiadosti boli priložené príslušné podporné údaje. Komisia túto žiadosť postúpila Európskemu úradu pre bezpečnosť potravín (ďalej len „úrad“).

               (3)

               Úrad v stanovisku z 24. mája 2012 (3) dospel k záveru, že toto nové enzýmové zloženie v pevnom stave podľa všetkého nepredstavuje zatiaľ nezohľadňované riziko pre cieľové druhy, spotrebiteľov, používateľov ani pre životné prostredie a je účinné pri minimálnej aktivite 10 000 FYT/g. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy tejto kŕmnej doplnkovej látky v krmive, predloženú referenčným laboratóriom zriadeným nariadením (ES) č. 1831/2003.

               (4)

               Podmienky stanovené v článku 5 nariadenia (ES) č. 1831/2003 sú splnené.

               (5)

               Vykonávacie nariadenie (EÚ) č. 837/2012 by sa preto malo zodpovedajúcim spôsobom zmeniť a doplniť.

               (6)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Príloha k vykonávaciemu nariadeniu (EÚ) č. 837/2012 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. decembra 2012

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  Ú. v. EÚ L 252, 19.9.2012, s. 7.

      (3)  Vestník EFSA (EFSA Journal) 2012; 10(6):2730.

      PRÍLOHA
      Príloha k vykonávaciemu nariadeniu (EÚ) č. 837/2012 sa nahrádza takto:

            „PRÍLOHA

                        Identifikačné číslo doplnkovej látky

                        Názov držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        Jednotky aktivity na kg kompletného krmiva s obsahom vlhkosti 12 %

                           Kategória zootechnických doplnkových látok. Funkčná skupina: látky zvyšujúce stráviteľnosť.

                        4a18

                        DSM Nutritional Products

                        6-fytáza (EC 3.1.3.26)

                                       Zloženie doplnkovej látky

                                    prípravok zo 6-fytázy (EC 3.1.3.26) produkovanej Aspergillus oryzae

                                    (DSM 22594) s minimálnou aktivitou:

                                                10 000 FYT (1)/g v pevnom stave

                                                20 000 FYT/g v tekutom stave

                                       Charakteristika účinnej látky

                                    6-fytáza (EC 3.1.3.26) produkovaná Aspergillus oryzae (DSM 22594)

                                       Analytická metóda
                                        (2)

                                    na účely kvantifikácie 6-fytázy v krmive:
                                    kolorimetrická metóda, ktorou sa meria anorganický fosfát, ktorý z fytátu uvoľní 6-fytáza (ISO 30024:2009)

                        hydina
                        ošípané vo výkrme
                        prasiatka
                        (odstavené)

                        –

                        500 FYT

                        –

                                    1.

                                    V návode na použitie doplnkovej látky a premixu uviesť teplotu pri skladovaní, obdobie skladovateľnosti a stabilitu pri granulovaní.

                                    2.

                                    Odporúčaná dávka na kilogram kompletného krmiva pre:

                                                —

                                                hydinu, prasiatka (odstavené) a ošípané vo výkrme: 500 – 4 000 FYT;

                                                —

                                                prasnice: 1 000 – 4 000 FYT.

                                    3.

                                    Na použitie v krmive s obsahom fosforu viazaného na fytín viac ako 0,23 %.

                                    4.

                                    Na účely bezpečnosti: pri manipulácii použiť ochranu dýchacích ciest, okuliare a rukavice.

                                    5.

                                    Na použitie pre odstavčatá s hmotnosťou do 35 kg.“

                        9. októbra 2022

                        prasnice

                        1 000FYT

         (1)  1 FYT je množstvo enzýmu, ktoré uvoľní za minútu 1 μmol anorganického fosfátu z fytátu za reakčných podmienok s koncentráciou fytátu 5,0 mM pri pH 5,5 a teplote 37 °C.

         (2)  Podrobné informácie o analytických metódach sú k dispozícii na tejto webovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx


title: Vykonávacie nariadenie Komisie (EÚ) č. 322/2014 z  28. marca 2014 , ktorým sa stanovujú osobitné podmienky týkajúce sa dovozu krmív a potravín pochádzajúcich alebo odosielaných z Japonska v nadväznosti na haváriu jadrovej elektrárne vo Fukušime  Text s významom pre EHP

text:
               29.3.2014

               SK

               Úradný vestník Európskej únie

               L 95/1

         VYKONÁVACIE NARIADENIE KOMISIE (EÚ) č. 322/2014
   z 28. marca 2014,
   ktorým sa stanovujú osobitné podmienky týkajúce sa dovozu krmív a potravín pochádzajúcich alebo odosielaných z Japonska v nadväznosti na haváriu jadrovej elektrárne vo Fukušime
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1), a najmä na jeho článok 53 ods. 1 písm. b) bod ii),
   keďže:

               (1)

               V článku 53 nariadenia (ES) č. 178/2002 sa stanovuje možnosť prijať v záujme ochrany verejného zdravia, zdravia zvierat alebo životného prostredia primerané mimoriadne opatrenia Únie v súvislosti s potravinami a krmivami dovážanými z tretej krajiny, ak sa riziko nedá uspokojivo zvládnuť prostredníctvom opatrení prijatých jednotlivými členskými štátmi.

               (2)

               V nadväznosti na haváriu jadrovej elektrárne vo Fukušime z 11. marca 2011 bola Komisia informovaná, že hladiny rádionuklidov v určitých potravinárskych produktoch pochádzajúcich z Japonska prekročili účinné hladiny v potravinách platné v Japonsku. Takáto kontaminácia môže predstavovať ohrozenie pre verejné zdravie a zdravie zvierat v Únii, a preto bolo prijaté vykonávacie nariadenie Komisie (EÚ) č. 297/2011 (2). Uvedené nariadenie bolo nahradené vykonávacím nariadením Komisie (EÚ) č. 961/2011 (3), ktoré bolo neskôr nahradené vykonávacím nariadením Komisie (EÚ) č. 284/2012 (4). Nariadenie (EÚ) č. 284/2012 bolo nahradené vykonávacím nariadením Komisie (EÚ) č. 996/2012 (5).

               (3)

               Vykonávacie nariadenie (EÚ) č. 996/2012 bolo zmenené s cieľom zohľadniť vývoj situácie. Keďže vykonávacie nariadenie (EÚ) č. 996/2012 sa uplatňuje iba do 31. marca 2014 a keďže je potrebné zohľadniť ďalší vývoj situácie, je vhodné prijať nové nariadenie.

               (4)

               Existujúce opatrenia sa preskúmali, pričom sa zohľadnilo viac ako 85 000 údajov o výskyte rádioaktivity v krmivách a potravinách s výnimkou hovädzieho mäsa a 232 000 údajov o výskyte rádioaktivity v hovädzom mäse, ktoré predložili japonské úrady v súvislosti s tretím vegetačným obdobím po havárii.

               (5)

               Keďže krmivá a potraviny pochádzajúce z prefektúry Fukušima stále obsahujú nevyhovujúce alebo významné hladiny rádioaktivity, je vhodné zachovať existujúcu požiadavku na odber vzoriek a analýzu pred vývozom do Únie v prípade všetkých krmív a potravín pochádzajúcich z uvedenej prefektúry. V súvislosti s takýmito krmivami a potravinami by však naďalej mali platiť všeobecné výnimky, ako napr. pre alkoholické nápoje a osobné zásielky.

               (6)

               Údaje, ktoré predložili japonské orgány, poskytujú dôkaz o tom, že v prípade krmív a potravín pochádzajúcich z prefektúr Tokio a Kanagawa už nie je potrebné pred vývozom do Únie vyžadovať odber vzoriek ani ich analýzu, pokiaľ ide o prítomnosť rádioaktivity. Na druhej strane v dôsledku zistenia nevyhovujúcich hladín v určitých jedlých divorastúcich rastlinách pochádzajúcich z prefektúr Akita, Yamagata a Nagano je vhodné vyžadovať odber vzoriek z týchto jedlých divorastúcich rastlín pochádzajúcich z uvedených prefektúr a ich analýzu.

               (7)

               Pokiaľ ide o prefektúry Gunma, Ibaraki, Točigi, Mijagi, Saitama, Iwate a Čiba, v súčasnosti sa vyžaduje, aby sa pred vývozom do Únie odobrali vzorky z húb, čaju, produktov rybolovu, určitých jedlých divorastúcich rastlín, určitej zeleniny, určitého ovocia, ryže, zo sójových bôbov a z nich spracovaných a odvodených produktov a aby sa vykonala analýza týchto produktov. Rovnaké požiadavky sa vzťahujú na viaczložkové potraviny obsahujúce viac ako 50 % týchto produktov. Údaje o výskyte za tretie vegetačné obdobie svedčia o tom, že v prípade značného množstva týchto krmív a potravín je vhodné, aby sa odber vzoriek a analýzy pred vývozom do Únie už nevyžadovali.

               (8)

               Údaje o výskyte za tretie vegetačné obdobie svedčia o tom, že v prípade húb pochádzajúcich z prefektúr Šizuoka, Jamanaši, Nagano, Niigata and Aomori je vhodné ponechať v platnosti požiadavku na odber vzoriek a analýzu pred vývozom do Únie.

               (9)

               S cieľom uľahčiť uplatňovanie tohto nariadenia je vhodné, aby sa ustanovenia tohto nariadenia uvádzali takým spôsobom, aby prefektúry, z ktorých sa pred vývozom do Únie musia odobrať vzorky z tých istých krmív a potravín a z ktorých sa tie isté krmivá a potraviny musia analyzovať, boli zoskupené.

               (10)

               Zistilo sa, že čaj z tretieho vegetačného obdobia nie je kontaminovaný rádioaktivitou. Preto je vhodné, aby sa odber vzoriek z čaju pochádzajúceho z inej prefektúry ako Fukušima ani jeho analýza pred vývozom do Únie už nevyžadovali. V prefektúre Fukušima sa čaj produkuje iba v malých množstvách a je určený na miestnu konzumáciu, nie na vývoz. Vo veľmi nepravdepodobnom prípade, že by sa čaj z Fukušimy vyvážal do Únie, japonské orgány poskytli záruky, že z príslušných zásielok by sa odobrali vzorky a zásielky by boli podrobené analýze. K čaju by bolo takisto priložené vyhlásenie, v ktorom sa uvádza, že zo zásielky sa odobrali vzorky a zásielka bola analyzovaná, pričom sa zistilo, že maximálne platné hladiny sa dodržali. K zásielkam čaju pochádzajúcim z inej prefektúry ako Fukušima by malo byť spravidla priložené vyhlásenie, v ktorom sa uvádza, že čaj má pôvod v inej prefektúre ako Fukušima. Vzhľadom na to, že čaj z uvedených prefektúr sa pravidelne vyváža do Únie, to predstavuje značnú administratívnu záťaž. Berúc do úvahy, že v prípade čaju nebola počas tretieho vegetačného obdobia po havárii zistená kontaminácia, nepravdepodobný prípad, že by sa čaj vyvážal z Fukušimy a japonské orgány poskytli záruky, je vhodné, aby sa v záujme zníženia administratívnej záťaže v prípade čaju s pôvodom v iných prefektúrach ako vo Fukušime už nevyžadovalo vyhlásenie o pôvode.

               (11)

               Z kontrol vykonávaných pri dovoze vyplýva, že japonské orgány plnia osobitné podmienky stanovené právnymi predpismi Únie správne a že za viac ako dva roky nedošlo k prípadu ich nedodržania. Preto je vhodné ďalej znižovať frekvenciu kontrol pri dovoze.

               (12)

               Je vhodné naplánovať ďalšie preskúmanie ustanovení, keď budú k dispozícii výsledky odberu vzoriek a analýzy na prítomnosť rádioaktivity v krmivách a potravinách zo štvrtého vegetačného obdobia po havárii, t. j. do 31. marca 2015.

               (13)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Rozsah pôsobnosti
   Toto nariadenie sa uplatňuje na krmivá a potraviny v zmysle článku 1 ods. 2 nariadenia Rady (Euratom) č. 3954/87 (6) (ďalej len „produkty“) pochádzajúce alebo odosielané z Japonska s výnimkou:

               a)

               produktov, ktoré opustili Japonsko pred 28. marcom 2011;

               b)

               produktov, ktoré boli zozbierané/zožaté a/alebo spracované pred 11. marcom 2011;

               c)

               alkoholických nápojov, ktoré patria pod číselné znaky KN 2203 až 2208;

               d)

               osobných zásielok krmív a potravín živočíšneho pôvodu, na ktoré sa vzťahuje článok 2 nariadenia Komisie (ES) č. 206/2009 (7);

               e)

               osobných zásielok krmív a potravín, ktoré nemajú živočíšny pôvod a ktoré neslúžia na obchodné účely, ale sú určené súkromnej osobe len na jej osobnú spotrebu a použitie. V prípade pochybností nesie dôkazné bremeno príjemca zásielky.

         Článok 2
   Vymedzenie pojmov
   Na účely tohto nariadenia sa uplatňuje toto vymedzenie pojmov:

               a)

               „prechodné opatrenia stanovené v japonských právnych predpisoch“ sú prechodné opatrenia, ktoré japonské orgány prijali 24. februára 2012, pokiaľ ide o maximálne hladiny súhrnu cézia-134 a cézia-137, ako sa stanovujú v prílohe III;

               b)

               „zásielka“ je množstvo akýchkoľvek krmív alebo potravín tej istej triedy alebo opisu, ktoré patria do rozsahu pôsobnosti tohto nariadenia a ku ktorým je (sú) priložený(-é) ten (tie) istý(-é) dokument(-y), prepravované rovnakým dopravným prostriedkom a pochádzajúce z tej (tých) istej(-ých) prefektúry (prefektúr) Japonska v medziach povolených vo vyhlásení uvedenom v článku 5.

         Článok 3
   Dovoz do Únie
   Produkty sa môžu do Únie dovážať len pod podmienkou, že spĺňajú podmienky tohto nariadenia.
   Článok 4
   Maximálne hladiny cézia-134 a cézia-137
   1.   V prípade produktov s výnimkou tých produktov, ktoré sú uvedené v prílohe III, musí byť dodržaná maximálna hladina pre súhrn cézia-134 a cézia-137, ako sa stanovuje v prílohe II.
   2.   V prípade produktov uvedených v prílohe III musí byť dodržaná maximálna hladina pre rádioaktívne cézium stanovená v uvedenej prílohe.
   Článok 5
   Vyhlásenie
   1.   Ku každej zásielke produktov pochádzajúcej z inej prefektúry ako Fukušima s výnimkou čaju patriaceho pod číselné znaky KN 0902, 2101 20 a 2202 90 10 musí byť priložené platné vyhlásenie vystavené a podpísané v súlade s článkom 6.
   2.   Vyhlásenie uvedené v odseku 1 musí obsahovať:

               a)

               potvrdenie o tom, že produkty sú v súlade s právnymi predpismi platnými v Japonsku, a

               b)

               údaj o tom, či sa prechodné opatrenia stanovené v japonských právnych predpisoch vzťahujú, alebo nevzťahujú na produkty.

         3.   Vo vyhlásení uvedenom v odseku 1 sa ďalej osvedčuje, že:

               a)

               produkt bol zozbieraný/zožatý a/alebo spracovaný pred 11. marcom 2011 alebo

               b)

               produkt iný ako huby, košiabura, bambusové výhonky, klíčky Aralia a papradie s pôvodom v prefektúrach Akita, Yamagata a Nagano a iný ako huby s pôvodom v prefektúrach Jamanaši, Šizuoka, Niigata a Aomori pochádza a odosiela sa z inej prefektúry ako Fukušima, Gunma, Ibaraki, Točigi, Mijagi, Saitama, Čiba, Kanagawa a Iwate, alebo

               c)

               produkt pochádza a odosiela sa z prefektúr Gunma, Ibaraki, Točigi, Mijagi, Saitama, Čiba a Iwate, ale neuvádza sa v prílohe IV k tomuto nariadeniu, alebo

               d)

               produkt sa odosiela z prefektúr Fukušima, Gunma, Ibaraki, Točigi, Mijagi, Saitama, Čiba, Iwate, Akita, Yamagata, Nagano, Jamanaši, Šizuoka, Niigata a Aomori, ale nepochádza zo žiadnej z uvedených prefektúr a počas prepravy nebol vystavený účinkom rádioaktivity, alebo

               e)

               ak sú produktom huby, košiabura, bambusové výhonky, klíčky Aralia a papradie pochádzajúce z prefektúr Akita, Yamagata a Nagano alebo huby pochádzajúce z prefektúr Jamanaši, Šizuoka, Niigata a Aomori, alebo ak ide o produkt z nich odvodený alebo o kŕmne zmesi alebo viaczložkové potraviny s obsahom viac ako 50 % týchto produktov, je k produktu priložená analytická správa zahŕňajúca výsledky odberu vzoriek a analýzy, alebo

               f)

               ak produkt uvedený v prílohe IV k tomuto nariadeniu pochádza z prefektúr Fukušima, Gunma, Ibaraki, Točigi, Mijagi, Saitama, Čiba a Iwate, alebo ide o produkt odvodený z nich alebo o kŕmne zmesi či viaczložkové potraviny s obsahom viac ako 50 % týchto produktov, je k produktu priložená analytická správa zahŕňajúca výsledky odberu vzoriek a analýzy. Zoznamom produktov v prílohe IV nie sú dotknuté požiadavky nariadenia Európskeho parlamentu a Rady (ES) č. 258/97 (8), alebo

               g)

               ak je pôvod produktu alebo jeho zložiek, ktoré predstavujú viac ako 50 %, neznámy, k produktu je priložená analytická správa zahŕňajúca výsledky odberu vzoriek a analýzy.

         4.   Na produkty ulovené alebo zozbierané/zožaté v pobrežných vodách prefektúr uvedených v odseku 3 písm. f) sa vzťahuje vyhlásenie uvedené v tejto prílohe bez ohľadu na to, kde sa takéto produkty vyloďujú.
   Článok 6
   Vyhotovenie a podpísanie vyhlásenia
   1.   Vyhlásenie uvedené v článku 5 sa vyhotovuje podľa vzoru stanoveného v prílohe I.
   2.   V prípade produktov uvedených v článku 5 ods. 3 písm. a) až d) vyhlásenie podpisuje oprávnený zástupca príslušného japonského orgánu alebo oprávnený zástupca inštancie schválenej japonským orgánom v zodpovednosti príslušného japonského orgánu a pod jeho dohľadom.
   3.   V prípade produktov uvedených v článku 5 ods. 3 písm. e) až g) vyhlásenie podpisuje oprávnený zástupca príslušného japonského orgánu a prikladá sa k nemu analytická správa zahŕňajúca výsledky odberu vzoriek a analýzy.
   Článok 7
   Označovanie
   Každá zásielka produktov sa označuje kódom, ktorý sa uvádza vo vyhlásení uvedenom v článku 5 ods. 1, v analytickej správe uvedenej v článku 6 ods. 3, na sanitárnom osvedčení a na všetkých obchodných dokladoch priložených k zásielke.
   Článok 8
   Hraničné inšpekčné stanice a určené miesto vstupu
   Zásielky produktov okrem produktov patriacich do rozsahu pôsobnosti smernice Rady 97/78/ES (9), ktoré sa majú dovážať do Únie cez hraničné inšpekčné stanice, sa do Únie dovážajú cez určené miesto vstupu v zmysle článku 3 písm. b) nariadenia Komisie (ES) č. 669/2009 (10) (ďalej len „určené miesto vstupu“).
   Článok 9
   Predchádzajúce oznámenie
   1.   Prevádzkovatelia krmivárskych a potravinárskych podnikov alebo ich zástupcovia vopred oznamujú príslušným orgánom na hraničnej inšpekčnej stanici alebo na určenom mieste vstupu príchod každej zásielky produktov s výnimkou čaju s pôvodom v iných prefektúrach ako Fukušima, a to aspoň dva pracovné dni pred samotným príchodom zásielky.
   2.   Na účely predchádzajúceho oznámenia vyplnia časť I jednotného vstupného dokladu uvedeného v článku 3 písm. a) nariadenia (ES) č. 669/2009 a uvedený doklad odošlú príslušnému orgánu na určenom mieste vstupu alebo v hraničnej inšpekčnej stanici, a to aspoň dva pracovné dni pred samotným príchodom zásielky.
   Pri vypĺňaní jednotného vstupného dokladu v súlade s týmto nariadením musia prevádzkovatelia potravinárskych podnikov zohľadniť pokyny k jednotnému vstupnému dokladu uvedené v prílohe II k nariadeniu (ES) č. 669/2009.
   Článok 10
   Úradné kontroly
   1.   Príslušné orgány hraničnej inšpekčnej stanice alebo určeného miesta vstupu vykonávajú:

               a)

               kontroly dokladov v prípade všetkých zásielok produktov, ku ktorým musí byť priložené vyhlásenie uvedené v článku 5;

               b)

               náhodné kontroly totožnosti a náhodné fyzické kontroly vrátane laboratórnych analýz na prítomnosť cézia-134 a cézia-137. Analytický výsledok musí byť k dispozícii najneskôr do piatich pracovných dní.

         2.   V prípade, že výsledok laboratórnej analýzy preukáže, že záruky uvedené vo vyhlásení nie sú pravdivé, vyhlásenie sa považuje za neplatné a zásielka krmív a potravín nie je v súlade s ustanoveniami tohto nariadenia.
   Článok 11
   Náklady
   Všetky náklady vyplývajúce z úradných kontrol uvedených v článku 10 a zo všetkých opatrení prijatých v dôsledku nesúladu s predpismi znášajú prevádzkovatelia krmivárskych a potravinárskych podnikov.
   Článok 12
   Prepustenie do voľného obehu
   Zásielky sa môžu do voľného obehu prepúšťať iba vtedy, keď prevádzkovateľ krmivárskeho alebo potravinárskeho podniku alebo ich zástupca predloží colným orgánom (fyzicky alebo elektronicky) jednotný vstupný doklad, ktorý príslušný orgán riadne vyplnil, po tom, ako boli vykonané všetky úradné kontroly. Colné orgány prepustia zásielku do voľného obehu len pod podmienkou priaznivého rozhodnutia príslušného orgánu uvedeného v kolónke II.14 a podpísaného v kolónke II.21 jednotného vstupného dokladu.
   Článok 13
   Produkty nespĺňajúce požiadavky ustanovení
   Produkty, ktoré nie sú v súlade s ustanoveniami tohto nariadenia, sa nesmú umiestňovať na trh. Takéto produkty sa bezpečným spôsobom odstránia alebo vrátia do Japonska.
   Článok 14
   Správy
   Každé tri mesiace informujú členské štáty Komisiu prostredníctvom systému rýchleho varovania pre potraviny a krmivá (RASFF) o všetkých získaných výsledkoch analýz. Uvedená správa sa predkladá v priebehu mesiaca nasledujúceho po každom štvrťroku.
   Článok 15
   Revízia
   Toto nariadenie sa do 31. marca 2015 musí podrobiť revízii.
   Článok 16
   Prechodné ustanovenia
   Odchylne od článku 3 sa môžu produkty do Únie dovážať za týchto podmienok:

               a)

               spĺňajú požiadavky vykonávacieho nariadenia (EÚ) č. 996/2012 a

               b)

               opustili Japonsko pred nadobudnutím účinnosti tohto nariadenia alebo opustili Japonsko po nadobudnutí účinnosti tohto nariadenia, ale pred 1. májom 2014, a je k nim priložené vyhlásenie v súlade s vykonávacím nariadením (EÚ) č. 996/2012, ktoré bolo vydané pred 1. aprílom 2014.

         Článok 17
   Nadobudnutie účinnosti a dátum uplatňovania
   Toto nariadenie nadobúda účinnosť tretím dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. apríla 2014.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. marca 2014

            Za Komisiu

            predseda

         José Manuel BARROSO

      (1)  Ú. v. ES L 31, 1.2.2002, s. 1.

      (2)  Vykonávacie nariadenie Komisie (EÚ) č. 297/2011 z 25. marca 2011, ktorým sa stanovujú osobitné podmienky týkajúce sa dovozu krmív a potravín pochádzajúcich alebo odosielaných z Japonska v nadväznosti na haváriu jadrovej elektrárne vo Fukušime (Ú. v. EÚ L 80, 26.3.2011, s. 5).

      (3)  Vykonávacie nariadenie Komisie (EÚ) č. 961/2011 z 27. septembra 2011, ktorým sa stanovujú osobitné podmienky týkajúce sa dovozu krmív a potravín pochádzajúcich alebo odosielaných z Japonska v nadväznosti na haváriu jadrovej elektrárne vo Fukušime a ktorým sa zrušuje nariadenie (EÚ) č. 297/2011 (Ú. v. EÚ L 252, 28.9.2011, s. 10).

      (4)  Vykonávacie nariadenie Komisie (EÚ) č. 284/2012 z 29. marca 2012, ktorým sa stanovujú osobitné podmienky týkajúce sa dovozu krmív a potravín pochádzajúcich alebo odosielaných z Japonska v nadväznosti na haváriu jadrovej elektrárne vo Fukušime a ktorým sa zrušuje nariadenie (EÚ) č. 961/2011 (Ú. v. EÚ L 92, 30.3.2012, s. 16).

      (5)  Vykonávacie nariadenie Komisie (EÚ) č. 996/2012 z 26. októbra 2012, ktorým sa stanovujú osobitné podmienky týkajúce sa dovozu krmív a potravín pochádzajúcich alebo odosielaných z Japonska v nadväznosti na haváriu jadrovej elektrárne vo Fukušime a ktorým sa zrušuje nariadenie (EÚ) č. 284/2012 (Ú. v. EÚ L 299, 27.10.2012, s. 31).

      (6)  Nariadenie Rady (Euratom) č. 3954/87 stanovujúce najvyššie povolené hodnoty rádioaktivity v potravinách a krmivách, spôsobenej jadrovou haváriou alebo iným prípadom rádiologického núdzového stavu (Ú. v. ES L 371, 30.12.1987, s. 11).

      (7)  Nariadenie Komisie (ES) č. 206/2009 z 5. marca 2009 o dovoze osobných zásielok výrobkov živočíšneho pôvodu do Spoločenstva a o zmene a doplnení nariadenia (ES) č. 136/2004 (Ú. v. EÚ L 77, 24.3.2009, s. 1).

      (8)  Nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (Ú. v. ES L 43, 14.2.1997, s. 1).

      (9)  Smernica Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (Ú. v. ES L 24, 30.1.1998, s. 9).

      (10)  Nariadenie Komisie (ES) č. 669/2009 z 24. júla 2009, ktorým sa vykonáva nariadenie Európskeho parlamentu a Rady (ES) č. 882/2004, pokiaľ ide o zvýšenú mieru úradných kontrol pri dovoze určitých krmív a potravín neživočíšneho pôvodu, a ktorým sa mení a dopĺňa rozhodnutie 2006/504/ES (Ú. v. EÚ L 194, 25.7.2009, s. 11).

      PRÍLOHA I

         Vyhlásenie na účely dovozu do Únie

      PRÍLOHA II

         Maximálne hladiny pre potraviny
          (1)
         (Bq/kg) stanovené v japonských právnych predpisoch

                  Potraviny pre dojčatá a malé deti

                  Mlieko a mliečne nápoje

                  Iné potraviny s výnimkou – minerálnej vody a podobných nápojov – čaju pripravovaného z nefermentovaných lístkov

                  Minerálna voda a podobné nápoje a čaj pripravovaný z nefermentovaných lístkov

                  Súhrn cézia-134 a cézia-137

                  50 (2)

                  50 (2)

                  100 (2)

                  10 (2)

         Maximálne hladiny pre krmivá
          (3)
         (Bq/kg) stanovené v japonských právnych predpisoch

                  Krmivá určené pre hovädzí dobytok a kone

                  Krmivá určené pre ošípané

                  Krmivá určené pre hydinu

                  Krmivá pre ryby (4)

                  Súhrn cézia-134 a cézia-137

                  100 (5)

                  80 (5)

                  160 (5)

                  40 (5)

         (1)  V prípade sušených produktov, ktoré sú určené na spotrebu v rehydratovanom stave, sa maximálna hladina vzťahuje na rehydratovaný produkt pripravený na spotrebu.
      V prípade sušených húb sa uplatňuje rekonštitučný faktor 5.
      V prípade čaju sa maximálna hladina uplatňuje na odvar pripravený z čajových lístkov. Faktor spracovania pre sušený čaj je 50, a preto sa prostredníctvom maximálnej hladiny 500 Bq/kg pre sušené čajové lístky zabezpečí, aby hladina v pripravenom čajovom odvare neprekračovala maximálnu hladinu 10 Bq/kg.

         (2)  S cieľom zabezpečiť konzistentnosť s maximálnymi hladinami, ktoré sa v súčasnosti uplatňujú v Japonsku, tieto hodnoty dočasne nahrádzajú hodnoty stanovené v nariadení Rady (Euratom) č. 3954/87.

         (3)  Maximálna hladina sa týka krmiva s obsahom vlhkosti 12 %.

         (4)  S výnimkou krmív pre okrasné ryby.

         (5)  S cieľom zabezpečiť konzistentnosť s maximálnymi hladinami, ktoré sa v súčasnosti uplatňujú v Japonsku, táto hodnota dočasne nahrádza hodnotu stanovenú v nariadení Komisie (Euratom) č. 770/90 z 29. marca 1990, ktorým sa stanovujú najvyššie povolené úrovne rádioaktivity v krmivách spôsobenej jadrovou haváriou alebo iným prípadom rádiologického núdzového stavu (Ú. v. ES L 83, 30.3.1990, s. 78).

      PRÍLOHA III

         Prechodné opatrenia stanovené v japonských právnych predpisoch platné v zmysle tohto nariadenia

                  a)

                  Mlieko a mliečne výrobky, minerálna voda a podobné nápoje, ktoré boli vyrobené a/alebo spracované pred 31. marcom 2012, neobsahujú rádioaktívne cézium s hladinou vyššou ako 200 Bq/kg.
                  Ostatné potraviny vyrobené a/alebo spracované pred 31. marcom 2012 neobsahujú rádioaktívne cézium s hladinou vyššou ako 500 Bq/kg s výnimkou:

                              —

                              produktov z ryže,

                              —

                              sójových bôbov a produktov zo sójových bôbov.

                  b)

                  Produkty z ryže, ktoré boli vyrobené a/alebo spracované pred 30. septembrom 2012, neobsahujú rádioaktívne cézium s hladinou vyššou ako 500 Bq/kg.

                  c)

                  Sójové bôby zožaté a umiestnené na trh pred 31. decembrom 2012 neobsahujú rádioaktívne cézium s hladinou vyššou ako 500 Bq/kg.

                  d)

                  Produkty zo sójových bôbov, ktoré boli vyrobené a/alebo spracované pred 31. decembrom 2012, neobsahujú rádioaktívne cézium s hladinou vyššou ako 500 Bq/kg.

      PRÍLOHA IV

         Krmivá a potraviny, v prípade ktorých sa pred vývozom do Únie vyžaduje odber vzoriek a analýza na prítomnosť cézia-134 a cézia-137

                  a)

                  Produkty pochádzajúce z prefektúry Fukušima:

                              —

                              všetky produkty so zohľadnením výnimiek stanovených v článku 1 tohto nariadenia;

                  b)

                  produkty pochádzajúce z prefektúr Akita, Yamagata a Nagano:

                              —

                              huby a z nich odvodené produkty, ktoré patria pod číselné znaky KN 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 a 2005 99 80,

                              —

                              klíčky Aralia sp. a z nich odvodené produkty, ktoré patria pod číselné znaky KN 0709 99, 0710 80, 0711 90 a 0712 90,

                              —

                              bambusové výhonky (Phyllostacys pubescens) a z nich odvodené produkty, ktoré patria pod číselné znaky KN 0709 99, 0710 80, 0711 90, 0712 90, 2004 90 a 2005 91,

                              —

                              papradie (Pteridium aquilinum) a z neho odvodené produkty, ktoré patria pod číselné znaky KN 0709 99, 0710 80, 0711 90 and 0712 90,

                              —

                              košiabura (výhonky Eleuterococcus sciadophylloides) a z nej odvodené produkty, ktoré patria pod číselné znaky KN 0709 99, 0710 80, 0711 90 a 0712 90;

                  c)

                  produkty pochádzajúce z prefektúr Jamanaši, Šizuoka, Niigata alebo Aomori:

                              —

                              huby a z nich odvodené produkty, ktoré patria pod číselné znaky KN 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 a 2005 99 80;

                  d)

                  produkty pochádzajúce z prefektúr Gunma, Ibaraki, Točigi, Miyagi, Saitama, Čiba alebo Iwate:

                              —

                              huby a z nich odvodené produkty, ktoré patria pod číselné znaky KN 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 a 2005 99 80,

                              —

                              ryby a produkty rybolovu, ktoré patria pod číselné znaky KN 0302, 0303, 0304, 0305, 0306, 0307, 0308, 1504 10, 1504 20, 1604 a 1605 s výnimkou hrebeňovkovitých, ktoré patria pod číselné znaky KN 0307 21, 0307 29 a 1605 52 00,

                              —

                              ryža a z nej odvodené produkty, ktoré patria pod číselné znaky KN 1006, 1102 90 50, 1103 19 50, 1103 20 50, 1104 19 91, 1104 19 99, 1104 29 17, 1104 29 30, 1104 29 59, 1104 29 89, 1104 30 90, 1901, 1904 10 30, 1904 20 95, 1904 90 10 a 1905 90,

                              —

                              sójové bôby a z nich odvodené produkty, ktoré patria pod číselné znaky KN 1201 90, 1208 10, 1507,

                              —

                              klíčky Aralia sp. a z nich odvodené produkty, ktoré patria pod číselné znaky KN 0709 99, 0710 80, 0711 90 a 0712 90,

                              —

                              bambusové výhonky (Phyllostacys pubescens) a z nich odvodené produkty, ktoré patria pod číselné znaky KN 0709 99, 0710 80, 0711 90, 0712 90, 2004 90 a 2005 91,

                              —

                              papradie (Pteridium aquilinum) a z neho odvodené produkty, ktoré patria pod číselné znaky KN 0709 99, 0710 80, 0711 90 a 0712 90,

                              —

                              osmunda japonská (Osmunda japonica) a z nej odvodené produkty, ktoré patria pod číselné znaky KN 0709 99, 0710 80, 0711 90 a 0712 90,

                              —

                              košiabura (výhonky Eleuterococcus sciadophylloides) a z nej odvodené produkty, ktoré patria pod číselné znaky KN 0709 99, 0710 80, 0711 90 a 0712 90,

                              —

                              perovník pštrosí (Matteuccia struthioptheris) a z neho odvodené produkty, ktoré patria pod číselné znaky KN 0709 99, 0710 80, 0711 90 a 0712 90,

                              —

                              uwabamisó (Elatostoma umbellatum var. majus) a z neho odvodené produkty, ktoré patria pod číselné znaky KN 0709 99, 0710 80, 0711 90 a 0712 90,

                              —

                              pohánka a z nej odvodené produkty, ktoré patria pod číselné znaky KN 1008 10 00, 1102 90 90, 1103 19 90, 1103 20 90, 1104 19 99, 1104 29 17, 1104 29 30, 1104 29 59, 1104 29 89, 1104 30 90, 1901, 1904 10 90, 1904 20 99, 1904 90 80 a 1905 90;

                  e)

                  viaczložkové produkty s obsahom viac ako 50 % produktov uvedených v písmenách a) až a d) tejto prílohy.


title: Vykonávacie nariadenie Komisie (EÚ) č. 928/2011 zo 16. septembra 2011 o vydávaní dovozných povolení pre žiadosti podané v priebehu prvých siedmich dní mesiaca septembra 2011 v rámci colných kvót otvorených nariadením (ES) č. 533/2007 pre hydinové mäso

text:
               17.9.2011

               SK

               Úradný vestník Európskej únie

               L 241/24

         VYKONÁVACIE NARIADENIE KOMISIE (EÚ) č. 928/2011
   zo 16. septembra 2011
   o vydávaní dovozných povolení pre žiadosti podané v priebehu prvých siedmich dní mesiaca septembra 2011 v rámci colných kvót otvorených nariadením (ES) č. 533/2007 pre hydinové mäso
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
   so zreteľom na nariadenie Komisie (ES) č. 533/2007 zo 14. mája 2007, ktorým sa otvárajú colné kvóty a zabezpečuje sa ich správa v odvetví hydinového mäsa (3), a najmä na jeho článok 5 ods. 6,
   keďže:

               (1)

               Nariadením (ES) č. 533/2007 sa otvorili colné kvóty na dovoz výrobkov v sektore hydinového mäsa.

               (2)

               Žiadosti o dovozné povolenia podané v priebehu prvých siedmich dní mesiaca septembra 2011 na čiastkové obdobie od 1. októbra do 31. decembra 2011 pri niektorých kvótach prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá,

         PRIJALA TOTO NARIADENIE:
   Článok 1
   Na žiadosti o dovozné povolenia podané podľa nariadenia (ES) č. 533/2007 na čiastkové obdobie od 1. októbra do 31. decembra 2011 sa uplatňujú koeficienty pridelenia uvedené v prílohe k tomuto nariadeniu.
   Článok 2
   Toto nariadenie nadobúda účinnosť 17. septembra 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. septembra 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 238, 1.9.2006, s. 13.

      (3)  Ú. v. EÚ L 125, 15.5.2007, s. 9.

      PRÍLOHA

                  Číslo skupiny

                  Poradové číslo

                  Koeficient pridelenia pre žiadosti o dovozné povolenia podané na čiastkové obdobie 1.10.2011-31.12.2011
                  (%)

                  P1

                  09.4067

                  2,4176

                  P3

                  09.4069

                  0,464906